Отчетно-выборнай 
собраниянь васенце 
шитне 


ВЛКСМ.нь ЦК-ть постановлени- 
янц коряс сентябрть 1-це шистон- 
за первичнай комсомольскяй орга- 
низациява ушедсть руководящай 
комсомольскяй органонь кочкамат- 
не. 


Тя пяк важнай и существеняай 
мероприятиясь арси оцю событи- 
якс ленинско-сталинскяй комсо- 
молть эряфса. 


Руководящай комсомольскяй ор- 
ганонь кочкаматненди Мордовиянь 
комсомольскяй организациясь сась 
оцю сатфкс мархта—кеподсь ком- 
сомолть ролец государственнай и 
хозяйственнай строительстваса, ке- 
подсь активностец, састь сонь ря- 
дозонза аф фкя сяда стгхановец, 
ударник, конат кеподезь сядонга 
вяри од ломаттнень и комсомолец- 
нень творческяй инициативаснон, 


Республиканьконь сембе районон- 

зон эзга ушедсть кочкаматне. Ва- 
сенце кафта шитнень эзда няеви, 
конашкава оцю активность мархта 
йотнихть отчетно-выборнай комсо- 
мольскяй собраниятне. Од комсо- 
молецне, активисттне критикован- 
дайхть аф сатыкснень, кочксихть 
руководящай оргаттненди прове; 
реннай, инициативнай, энергичнай 
комсомолецт и комсомолкат, _ 


Торбееваса васенде шить эзда 
вете организацияста ниле организа- 
цияса секретарькс кочкафт стир- 
нят. 


Активнайста йотнихть комсо- 
мольскяй собраниятне Лямбирскяй 
и Чамзинскяй райоттнень эса, ко» 
са комсомолецне пяк организован- 
найста активнайста крити- 
ка и самокритика ала йотафнесазь 
отчетно-выборнай собранияснон. 
Аф кальдяв активностьсна Лад- 
скяй районояь комсомолецнень. Ва- 
сенце шить эзда 9 организацияста 
ввыступандась пренияса 44 ломань. 


Рядсок нят сатфкснень мархта 
кой-кона районга улихть нолдафт 
грубай нарушеният, конат молихть 
в разрез ВЛКСМ-нь ЦК-ть инстру- 
КЦИЯНЦТЫ, Тяфта, например, 
Рыбкинань районца кафта организа- 
цияса сязьфть комсомольскяй соб- 
раниятне, а Ефановскяй НСШ-нь 
организацияса Барзовсь (ВЛКСМ-нь 
РК-ть секретаренц заместителец) 
нарушандазе инструкциять, тайнай 
голосованияса кочкась комитетти 
секретарь. Ардатовань районца 
фкя организацияса собраниясь ся- 
зевсь сяс, мес изь са ВЛКСМ-вь 
РК-ть представителец, а омбоцеть 
эса— сяс, мес исть пуром комсомо- 
лецне. 


Тяфтама случайхть улихть Мель- 
цанонь и лия райоттнень эсовок. 
Райкомонь секретарьхненди эряви 
мяляфтомс, што графикть наруше- 
ниянц инкса кармайхть отвечама 
васендакиге синць секретарьхне, а 
тянкса максимум эряви исполь- 
зовандамс максф срокть иаф нол- 
дамс фкявок срыф и инструкциянь 
нарушения. 

Руководящай органонь кочка- 
матнень мархта сядонга вяри эря- 
ви кеподемс производственнай дис- 
циплинать, йотафнемок эряфс 
СССР-нь Верховнай Советть Ука: 
308ц, 


32, 

Сембе мастбронь прелетариятне, пурбмодя марс! 


ЛИСЕНДИ ҮШ-це КИЗОСЬ 


‚ ВЛКСМ-нь Мордовскяй 
обкомть и Саранскяйнь 
горкомть газетасна. 

Адрессь: г. Саранск, Советская ул., 
Дом печати, Телефон № 1—60. 


ПИТНЕЦ 5 тр. 


СНИМКАСА: МЮД-ть праздновандамац Саранск ошса. 


Фотось В. Ивенинть. 


Од ломанень праздниксь Саранскяйса 


Сентябрть 1-пе шиц тундань! 
шивь кондяма прокс пяк мани и 
радостнай. Ошсь варяжаф якстерь 
флакса, Сталин ялгать и сонь 
соратниконзон портретса, лозунк- 
са и плакатаса. 

Пингсь шашнесь 11-це часттнен- 
ди. Школатнень инголе празднич- 
най шамса шаф-каряф ученикне 
анокласть пря демонстрацияв. Синь 
ульсть пяк весялат и радостнайхть. 
Тоса аф лама лингонь йотазь 
ушедсь демонстрациясь, коса при- 
мась участия 20 тьожяньшка стир- 
ня и юноша. 

Колоннатнень ингольце рядсна 
кандсть якстерь знамят, вожттнень 
портретсвон, физкультурвай и 
обороннай значоконь эмблемат и 
ст. тов. 


Ошсь гайнясь советскяй весе- 
лай и радостнай мороса. Сембе 
ульцятнень келес гайняй музы- 
кань радостнай увфсь. 


Демонстранттнень приветство- 
вавдайхть ВКП(б)-нь обкомть и 
горкомть секретаренза, прави- 
тельствань члеттне, МАССР-нь 
Верховнай Советть депутатонза. 


Вов йотай Мордовскяй госу- 
дарственнай пединститутонь сту: 
дентонь и преподавателень колон- 
нась, кона ульсь сембодонга пяк 
цебярьста наряжаф. Синь мельгаст 
молихть пефтема лавинакс Саран- 
скяй ошень рабочайнь и трудя- 
щайнь од ломаттне, демонстриро- 
вандайхть аноклаф шиснон отлич- 
на работамс и тонафнемс. 


Кода йотафтоськ 26-це МЮД-ть 


З-Полянань ВЛКСМ-нь рай- 
комсь Международнай Юношес- 
кяй шити анокламать нинге уше- 
до-е августть 15-це шистонза. 

ВЛКСМ-нь райкомонь культурно- 
массовай тевонь комиссиять руко- 
водстванц вельде райовонь сембе 
первичнай комсомольскяй органи- 
зациятнень эзга августть 31-це ши- 
стонза 26-це МЮД-ть честьс йота- 
фтфт торжественнай собраният, 
конатнень эса тифт обстоятельнай 
доклатт международнай од лома: 
нень революционнай ` движениять 
колга. 

Сентябрть 1-це шистонза рай- 
центраса улесь массовай демон- 
страция. Демонстрацияда меле 
ульсть организовандафт волей- 
больнай валхксемат. Тяда башка: 
ульсь максф футбольнай матч, ко- 
вань эса примасть участия Ширин- 
гушскяй идень сборнай командась 
и Зубунь средняй школань коман- 
дась. Матчсь аделавсь 9:3 З-По- 
лявавь средняй школань командать 
пользас. Юношескяй международ- 
най праздниксь З-Полянань рай- 
онца шарфтовсь од ломанень мас- 
совай гуляниянь праздникокс. 

Кондратьев. 


ж * 

Аф кальдявста йотась юношескяй 
праздниксь Сире-Синдровскяй рай- 
онцовок. Шобдава ранакиге сембе 
ученикне праздничнайста наряжаф- 
ста пуромсть школав. Школась на- 
ряжаф плакатаса, лозунгса. Клас- 
снень эса вывешеннайхть партиять 
и правительствать вождьснон порт- 
ретсна. Соламок, што тячи ули 
26-це МЮД-ть честьс демонстра- 
ция, школьникне радостнай мяльса 
строявсть колоннас и якстерь зна- 
мя мархта молихть демонстрацияв. 

Вов панжевсь митингсь. ВКП(б)-нь 
и ВЛКСМ-нь райкомтнень привет- 
ствиядост меле ульсь максф вал 
средняй школань комсомольскяй 
организациянь секретарти, конань 
кядьса районнай переходящай як- 
стерь знамясь, конань кирьдемок 
кемоста кядьсонза, корхтась, што 
средняй школась ставяжа отлич- 
найста кармай товафнема и як- 
стерь знамять киндиге аф макс- 
сы. 

Тяда меле демонстранттне сембе 
тусть парку, коса организован- 
дасть массовай гуляньят и всякай 
налхкомат. 

Тултаев. 


Васень шитне школаса 

Организованнайста ушедсть за- 

нятиятне 3.-Полянскяй педучили- 

щаса. Сембе ученикне, кода фкя, 

эвондасть занятиянь васенце шить 
эзда школав. 

— Цебярьста ваймамда меле,— 


корхтай Колесникова ученицась, — 
минь пуроптоме лама вийдаи кар: 
матама товафнема аньцек` цебярь 
и отличнай оценка мархта. 


И. Паршин. 


9)! 
сентябрть 
5-це шистонза 1940 кизоня 


ЧЕТВЕРГ 


| 


<>. 


ЛИСЕНДИ КОВТИ 12-ксть 


призывть колга СССР-нь 
Оборонань Народнай 
Комисеарть 298-це № 


ПРИКАЗОЦ 


Моску ош, 1940-це кизонь 
сентябрть. 3=-це шистонза 


Всеобщай воинскяй обязанностть 
колга законть соответствияса при- 
казываю: 


1. Терьдемс действительнай 
воинскяй службас Якстерь Армияв, 
Военно-Морской Флоту, СССР-нь 
НКВД-ть пограничнай и внутрен- 
няй войсканзонлы 1940-це кизонь 
сентябрть 15-це шистонза сявомок 
октябрть 10-це шинцты молемс: 

а) 1920-це кизоня шачф граж- 
даттнень; · 


б) граждаттнень, конат шачсть 
1921-це кизонь январть 1-це шис- 
тонза сявомок августть 31-це 
шинцты молемань ПИНГТЬ 
эзда; 


в) средняй образования мархта 
граждаттнень, конат шачсть 1921 
и 1922-це кизотнень эзда; 


г) старшай возрастонь граждат- 
тнень, конат инголе призывть эз- 
да пользовандасть отсрочкаса. 


_2. 1910-це кизонь шачф граждат- 
тнень, конат инголе пользован- 
дасть отсрочкаса, призывть эзда 
освободиндамс и перечислить 2-це 
категориянь запасти. 


СССР:нь Оборонань Народнай 
Комиссарсь Советскяй Союзонь 
Маршалсь С. ТИМОШЕНКО, 


\ 


Якетерь Армиянь и НКВД-нь 
войскатнень рядста : 
военнослужащайхнень 
увольненияснон колга, конат 
аделазь установленнай 
действительнай службань 
срокть 


‚ СССР-нь ОБОРОНАНЬ 
НАРОДНАЙ КОМИССАРТЬ 
292-це № 


ПРИКАЗОЦ 


Моску ош, 1940-це кизонь 
сентябрть 3-це шистонза 


Всеобщай воинскяй обязанностть 
колга законть соответствияса при- 
казываю: 


1. Уволить Якстерь Армиянь, 
СССР-нь НКВД-нь пограничнай и 
внутренняй войскаснон рядста 
васенце категориянь запасти 
рядовой и младшай начальствую- 
щай составть, конат аделазь ус- 
тановленнай действительнай воен- 
най службань срокть. 


2. Приказть об‘явить сембе - ро- 
татнень; эскадроттнень, батареят- 
нень, командатнень, отряттнень и 
дивизиятнень эзга. 


СССР-нь Оборонань Народнай 
Комиссарсь Советскяй Союзовь 
Маршалсь С. ТИМОШЕНКО, 


Секретарькс 
кочкафт стирнят 


Сентябрть 1-це шинц эзда рес- 
публикасонк ушедсть первичнай 
комсомольскяй организациява ру- 
ководящай комсомольскяй орга- 
нонь кочкаматне. 

Торбеевскяй районца сентябрть 
1-це шинц эзда йотасть кочкамат 
вете организацияса: Сембе нят 
ветицьке организациятнень эса 
кочкафт секретарькс од комсомо- 
лецт, конат састь активти 
ВЛКСМ-нь ЦК-ть ХІ пленумонц 
решениядонза меле. 

Райбольницаса, 
ульсь комитетонь · секретарькс 
Елисеевсь, кочкаф секретарькс 
активнай комсомолкась Никулин- 
ковась, членкс Шевеловась и ст. т. 
Комсомолецие и комсомолкатне 
пяк кемоста критиковандазь ин- 
гольдень секретарть Елисеевть | 
работанц. Никулинкова комсомол- 
кась эсь выступлениясонза азозе: 

— Елисеевсь тейнек ашезь макс- 
се порученият. Собраниятне йот- 
несть аф планц коря и аф анок- 
лафста. Труддисциплинать колга 
Указсь комсомолецнень йоткса 
тонафтф аф сатомшкаста. Тя няеви 
сянь эзда, што комсомолкась Гав- 
рилкинась тись прогул, но Елисе- 
евсь кодамовок мерат ашезь прим- 
се прогульщицать каршес. 

Активнайста/ йотась собраниясь 
райфонь комсомольскяй организа- 
цияса, Тя комсомольскяй органи- 
зациять эса ВЛКСМ-нь ЦК-ть ХІ 
пленумонц решенияда меле актив- 
ти ‘састь комсомолецне — Коро- 
тинць, Березовскаясь, Филясовась 
и лият. Березовская комсомолкась 
ащи членкс РК-нь культ-массовай | 
комиссиса, Коротинць военно- 

` физкультурвай комиссиять эса и 
аф кальдявста пяшкотькшнесазь 
максф тейст поручениятнень. 
Тайнай голосованияса секре- 
тарькс кочкаф Гусевась, а замес- 
тителькс Коровин. 


коса инголе 


Краснов. 


Отчетно-выборнай собранияста 


Центральнай сберегательнай 
кассань комсомолецне сембе це- 
бярьста содазь, што сентябрть 
2-це шистонза 19 частса илять 
ули отчетно-выборнай собрания, 
но аф ваномок тянь лангс, ком- 
сомолецнень ламошкасна собра- 
нияв азф пингти ашесть са. 

Отчетно-выборнай собранияса 
ванфтольхть кафта кизефкст: 1) 
ВЛКСМ-нь комитетть отчетнай 
докладоц и 2) од комитетть сос- 
тавс членонь и ошень комсомоль- 
скяй конференцияв делегатонь 
кочкамась. 

ВЛКСМ-нь комитетть отчетнай 
периодть пингста деятельностенц 
колга доклад тись комитетть сек: 
ретарец Васильева ялгась, конац 
эсь докладонц тиезе аф самокри: 
тичнайста, односторонняйста, ком- 
сомольскяй организациять кипучай 
эряфонц эзда оторваннайста. Сон 
эсь докладсонза вакска йотазень 
комсомольскяй организациять инь 
актуальнай кизефксонзон, кода, 
ВЛКСМ-нь ЦК-ть Х!-це пленумони 
решениянзон пяшкодемаснон, ком- 
сомолецнень производственнай 
квалификацияснон кеподемаснон 
и стак тов. 

Докладть и докладчикти кизеф- 
ксонь максомать аделамда меле 
ушедсть прениятне, 

Пренияса корхтай ялгатне (Жуч- 
ков, Старостин) няфтезь, што 
комсомолонь комитетсь и сонв 


Саранск ош. 12-це № ‹средняй 
школань дирекциясь оцю работа 
йотафтсь школаса второгодничес- 
твань машфтома тевса. 

Ученикнень ламошкасна, кода: 
Удачновась, Макаровсь, Ефимовсь, 
Дыдыксь, Федотовась и лама 
лиятне осенняй испытаниятнень 
максозь и йотасть лия класс. 

Но сави азомс, 
цебярь кепотькснень шовор улихть 


КЛАССА 


Сентябрть 2.це шиц, Шудавась 
ульсь эше, но пяк сетьме и ра- 
достнай. Акшуфнень и плодовай 
шуфттнень пряста пингонь йотазь 
мелавнякс шарозь прашендсть тю- 
же лопанятне, конат макссесть 
содамс, што састь сёксень шитне. 

Пангсь ульсь рана. Ашель нинге 
7 частт, но праздвичнайста наря- 
жаф иднятне, ‘конатнень кргаса 
крфасть якстерь галстукне,  веся- 
ласта жалнасть ни 13-це № шко- 
лать инголе; 

Састь од тонафнема кизонь ва- 
сень шитне. Радной школась та- 
га васьфтезень сире знакомайх- 
нень. Озсемок ряцеконя школань 
крилецть лангс, учевикне фкяф- 
кянди кенярьдезь азонцть кинь 
аляц мезе кинди рамась, 

— Монь алязе рамась тейне од 
портфель! 

— Монь-—-од пенал и акварель- 
най краскат. 

— А монь тядязе рамась од ат- 
лас. 

Но вов цингоргодсь школьнай 
звоноксь, конац тердсь шабат- 
вевь цебярьста наряжаф, чистай и 
уютнай классненди. 

Панжевсь кенькшсь, Сембе ша- 
батне, конат озсефт од партат- 
нень эшксс, дружнайста стясть и 
фкя вайгяльса ивацть: 

— Шумбрат, Екатерина Василь- 


Редакциять адресоц: Саранск, Советская, 47, 


3024. 


евна! 

‚ — Шумбратад, шабанят!—отве- 
чась Екатерина Васильевна Анти- 
пова учительницась. 

— Тя урокста, шабат, ушедсаськ 
географиять. —Голубой задумчи- 
вай сельмоса варжакстсь шабат- 
нень лангс Екатерина Васильев- 
нась, 

Сон, кода мярьгат седи вакска 
идень кельги тядя, конац аф азом: 
шка пяк приветливайста обращан- 
дай иттнень мархта. Иттневок 
сонь кельгсазь кода эсь тядяснон. 

— Грунюшкина Манясь сейчас 
лиси картать тейс и няфцы, ко: 
дама страна мархта граничендай 
Советскяй Союзсь западса ? 

Лиссь картать тейс белокурай 
оржа сельме эф оцю стирьня, ко: 
нань кядец аф сатни пцтай кар- 
тать кучкавидезонзовок. 

— Западса граничендай СССР-сь 
тяфтама государства мархта: ва- 
сенцесь- Финляндиясь, омбоцесь— 
Эстониясь, колмоцесь Латвиясь. 

— Шабат, виде корхтай Груню- 
шкина Манясь?—кизефтезе учи- 
тельницась. 

Шабатне вдруг жалакадсть: ко- 
на мярьги виде, кона мярьги аф. 

— Аф виде—шовордазе эсь вес- 
кай валонц Екатерина Васильев- 
нась.—Тя картась сире и сонь 

секретарец Васильевась йофси 
ашесть тюрь комсомолецнень идей- 
но-политическяй уровеньцнон и 
синь активностьснон кеподемаса. 
Кода правила, · комсомолецненди 
максф поручениятне афольхть 
пяшкотькшнев, а комитетсь тянь 
лангс ванондсь равнодушнайста. 

:Отчетно:выборнай · собранияса 
кржа корхтафоль комсомольскяй 
и трудовой дисциплиңать колга. 
А тя важнейшай кизефксть эса 
ульсь мезень колга корхтамс. 

Тяса улихть комсомолецт, конат 
пяк грубайста нарушандакшнесазь 
комсомольскяй и государственнай 
дисциплинать. Тяфтамкс, например, 
лувондовихть Васильевась, Чудай- 
кинась, Грижибовскаясь и Каляди- 
нась, конатнень эзда кафта ме- 
кольцетне судендафт и паньфть 
комсомолста. 

Отчетно-выборнай собраниясь 
комитетть докладонц коряс при- 
мась решения, конац од комитет- 
ти ащи действиявь программакс, 
наказкс. Собраниясь ингольдень 
комитетть работанц лувозе аф 
удовлетворительнайкс, 


ЕЯ Р 
Комсомолецне комитетонь членкс 
кочкасть инь цебярь обществен- 
никнень, отличнай производствен- 
никнень Мельникова,. Чикина и 
Мельников ялгатнень. 


Дм. Родин, 


кальдяв факттка. Например, Ро- 
мановась, Лаптевсь, Спицынць, 
Мячковась и лиятне йотафнеф за- 
нятияс исть яксе, мезень сюне- 
да синь илятсть второгодни- 
кокс. А ученикне: Давилочкинась, 
Ермаковсь, Крысинць и Писку- 
новсь сьоксень испытаниятнень 
кирьдемста няфтсть кальдяв ре- 


А. Н. Теняев. 


аш кода. Тяни, шабат, Эстониясь, 
Латвиясь, Литвась, Бессараби- 
ясь и Севернай Букавинась— 
ащихть Советскяй Союзти. 
Тячи, васенда кода и тинь, 
ня странань трудящайхнень идь- 
сна озсефт од парта эшксс тонаф- 
нема. Тячи синь васеньцеда сво- 
боднайста и радостнайста ушедозь 
тонафнема кизоть, конатнень ро- 
дительсна лама кизот ащесть по- 
мещикнень и капиталисттнень ста- 
ка эксплоатацияснон ала. 
Ученикне кельксазь Екатерина Ва- 
сильевнать. Синь тейнза тонадсть 
кода эсь тядяснонды. Синь сода- 
сазь, што Екатерина Васильевнась 
стреминдай сянди, штоба сонь 
учениконза тонафнельхть аньцек 
отлична и цебярьста. Аф стак 
синь классна васенце класста ся- 
вомок эрь кизоня йотссесть сле- 
дующай класс 100 лроцевтнай ус- 
певаемостьса и кирдьсазь Саранск 
ошень переходящай якстерь зва: 
мять. 


Екатерина Васильевнась аф ва- 
номок эсь аф шумбра шинц лангс, 
сембе виенц, сембе знаниянзон 
макссесыне Сталинскяй поколе- 
ниять коммунистическяй духса вос- 
питаниянцты. Сон сявсь эсь лан- 
гозонза почетнай обязательства 
сянь колга, што тядденге 1940— 
1941-це тонафнема кӣзоня 4-це 
классть нолдамаса саты сядапро- 


эсонза точнай границать няфнемс | центнай успеваемость. Г. Горный. 

Коммунистическяй воспитаниять 
колга доклад. 


Аф кунара Паева велень советсь 
йотафтсь общай собрания, конань 
эса примасть участия 175 лама 
колхозник и колхозница. Собра- 
ниянь участниктне пяк оцю мяль- 
са кулхцонцть коммунистическяй 
воспитаниять колга доклад. 

Колхозникне и колхозницатне 
велисполкомть председателенц 
Макушкин ялгать ширде вешсть, 
штоба сон очередной собранияти 
оргавизовандаль доклад антирели- 
гиознай темас. 

Собраниясь йотась пяк живой- 
ста. 


Н. Лобанов. 
Кадошкинскяй район. 


Англо-германскяй 


войнась 

Кода пачфнихть германскяй свод- 
катне, сентябрть 2-це шистонза 
германскяй бомбардировщиконь и 
истребителень соединениятнё 
тисть нападения юго-восточнай 
Англиять аэродромонзон лангс. 
Калафтфт ангаратне и убежища- 
тне, тиевсть оцю пожархт. 

Веть ульсть атаковандафт Анг- 
лиять западнай и южнай побе- 
режьяванза уликс портовай соору- 
жениятне, а тяфта жа средняй 
Англияса военнай промышленнос- 
тень предприятиятне и аэродром- 
тне Бомбардировкаса фа: 
тявсть порттне — Ливерпульсь, 
Суэнсись, Бристольсь, Плимутсь, 
Портлендсь, Пульсь, Портсмутсь 
и Бирмингамса, Ковентриса и 
Фильтонца военнай промышлен- 
ностень предприятиятне. Лама" вас- 
това тиевсть ви шке пожархт. 

Сентябрть 3-це шинь шобдава 
германскяй самолеттне бомбарди- 
ровандазь Лондонть эзда север 
шире ащи районть эса военнай 
об‘екттнень. Тя районть вельксса 
мольсть воздушвай лама вишке 
бойхть. 

Англиять . сообщениянзон эса 
корхтави, што сентябрть 2-це шис- 
тонза лондонскяй пингть коряс 
пцтай 15 частса, неприятельскяй 
авиациясь тись тя шиста Англиять 
юго-восточнай побережьянц лангс 
вов ни колмоце и инь оцю на- 
летть, конань эса примасть учас- 
тия пцтай 300 бомбардировщик и 
истребитель. 

Германскяй самолеттне йордасть 
Темзать устьясонза фкя ошевь 
лангс бомбат и тисть кой-кодама 
повреждения зданиятненди. Тиф 
тяфта жа ущерб Эссекс графства- 
са оштивок, жертватнень колга 
пока аш кодамовок сведеният. 
Кент графстваса фкя ошса бомба- 
са страфтфт лама зданият. Улихть 
шавфт и ранендафт. 

Сентябрть 3-це шистонза Лон- 
донца ульсь об‘явлен воздушнай 
тревога. Лондонть райононзон эзда 
фкять эса бомбатне прасть жилой 
куд лангс, но жертват ашельхть, 
сяс мес нят куттнень эзда эряйхне 
ся пингста ульсть убежищаса. 
Лондонть предместьянзонды йор- 
дафтольхть зажигательнай и фу- 
гаснай бомбат, конатнень взрыв- 
снон эзда тиевсть аф оцю по- 
жархт. 

Сентябрнь 2-це шить карша 
веть английскяй бомбардировщи- 
кне йотафцть широкай операцият 
Германиять, Италиять, Голлан- 
диять и Франциять территория- 
снон вельксса. Бомбардировкати 
таргафтольхть аэродромтне, авиа- 
ционнай, военнай и нефтеперегон- 
вай завоттне. (ТАСС). 


ионов 

